section_heading: Karijera
paragraph_text: 1997. godine dobiva svoju najveću ulogu dosad, ulogu uredske tajnice Elaine Vassal u proslavljenoj seriji "Ally McBeal". U seriji je nastupala svih pet sezona. Zahvaljujući svojoj ulozi, 1999. godine osvaja nominaciju na Zlatnim globusima u kategoriji za najbolju sporednu žensku ulogu. Nakon gostujuće uloge u serijama "Zakon i red: Odjel za žrtve" i "Hack", dobiva ulogu u novoj NBC-jevoj humorističnoj seriji "Televizijska posla".